شه‌فه‌ق نيوز/ بانك رافده‌ين وه‌جبه‌يگ تر تازه‌ له‌ سلفه‌ى كارمه‌نده‌يل له‌ ده‌زگايه‌يل ده‌وڵه‌ت دابه‌ش كرد له‌ناونى 3 و 5 و 10 مليۆن دينار له‌ڕێ كارت ماسته‌ر كارد ناوده‌وڵه‌تييه‌و.
له‌ى باوه‌ته‌و، نويسينگه‌ى ره‌سانن بانك رافده‌ين له‌ به‌ياننامه‌يگ وت: وه‌جبه‌ى تازه‌يگ له‌ سلفه‌ى كارمه‌نده‌يل ده‌زگايه‌يل ده‌وڵه‌ت ئه‌را زياتر له‌ 1500 كارمه‌ند دابه‌ش كرياگه‌ له‌وانه‌گ مووچه‌يليان له‌لاى بانكه‌گه‌ جيگير كرياگه‌و كارت ئه‌لكترۆنى ديرن.
به‌ياننامه‌گه‌ يه‌يش ده‌رخست ك دابه‌شكردن ئه‌و سلفه‌ له‌ڕێ موورپه‌نجه‌ى كارمه‌نده‌گه‌و ئاگاداركردنى بويه‌ له‌ڕێ نامه‌يگ ئه‌را وه‌رگرتنى، ئه‌ويش دوياى ته‌واوكردن گشت رێ وشوونه‌يل ياسايى ئه‌را وه‌رگرتنى له‌ڕى هووكاره‌يل ئه‌لكترۆنى.
